PRITARTA

 Rokiškio rajono savivaldybės tarybos

 2019 m. lapkričio 22 d.

 sprendimu Nr. TS-

**SAVIVALDYBĖS MATERIALIOJO TURTO NUOMOS SUTARTIS**

2019 m. \_\_\_\_\_\_\_\_\_\_ \_\_\_ d. Nr. DS-

Rokiškis

Nuomotojas **–** Rokiškio rajono savivaldybės administracija, kodas 188772248, kurios registruota buveinė yra Respublikos g. 94, LT-42136 Rokiškio m., pagal Lietuvos Respublikos įstatymus įsteigtas ir veikiantis juridinis asmuo, atstovaujama Rokiškio rajono savivaldybės administracijos direktoriaus Andriaus Burnicko, veikiančio pagal 2015 m. lapkričio 27 d. Rokiškio rajono savivaldybės tarybos sprendimu Nr. TS-236 patvirtintus Rokiškio rajono savivaldybės administracijos nuostatus (toliau – Nuomotojas), ir **\_\_\_\_\_\_\_\_\_\_\_\_\_\_\_\_\_\_,** kodas \_\_\_\_\_\_\_\_\_\_\_\_\_\_, registruota buveinė \_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Nuomininkas), vadovaudamiesi viešo nuomos konkurso, įvykusio 2019 m. \_\_\_\_\_\_\_\_\_\_\_ \_\_\_ d., komisijos sprendimu, įformintu protokolu Nr. \_\_\_\_, sudaro šią savivaldybės turto nuomos sutartį (toliau – Sutartis). Toliau Sutartyje Nuomotojas ir Nuomininkas kiekvienas atskirai gali būti vadinami šalimi, o abu kartu – šalimis.

1. **SUTARTIES DALYKAS**

1.1. Nuomotojas įsipareigoja perduoti Nuomininkui Rokiškio rajono savivaldybei nuosavybės teise priklausantį materialųjį turtą (toliau – Turtas) – 21,47 kv. m bendro ploto patalpas Nr.1-6, Nr.1-7 ir Nr. 1-5, esančias administraciniame pastate (unikalus Nr. 7396-2011-7019, bendras pastato plotas 298,83 kv. m) Stoties g. 4, Panemunėlio glž. st., Panemunėlio sen., Rokiškio r. sav. naudoti ir laikinai valdyti už nuomos mokestį, o Nuomininkas įsipareigoja priimti Turtą ir už jį mokėti nuomos mokestį.

1.2. Turto paskirtis administracinė, turtas skirtas ryšio paslaugų veiklai vykdyti.

1. **NUOMOS TERMINAS**

2.1. Turto nuomos terminas nustatomas 5 (penkeri) metai nuo turto perdavimo ir priėmimo akto pasirašymo dienos.

1. **NUOMOS MOKESTIS**

3.1. Nuomininkas, už turto nuomą įsipareigoja mokėti Nuomotojui nuompinigius – \_\_\_\_\_ Eur (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ) per mėnesį.

3.2. Nuomininkas, be nuompinigių, kas mėnesį moka mokesčius energiją. Nuomininkas už jam teikiamas paslaugas atsiskaito pagal Rokiškio rajono savivaldybės administracijos Panemunėlio seniūnijos teikiamas sąskaitas.

3.3. Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos (jeigu tai ne darbo diena, – iki kitos po jos einančios darbo dienos) pagal nuomotojo pateiktą sąskaitą.

3.4. Nuomininkas Nuomotojo pateiktą sąskaitą už komunalines paslaugas apmoka per 10 darbo dienų nuo sąskaitos gavimo.

3.5. Nuompinigiai ir mokesčiai už paslaugas pradedami skaičiuoti nuo turto perdavimo ir priėmimo akto pasirašymo dienos.

1. **ŠALIŲ TEISĖS IR PAREIGOS**

4.1. Nuomotojas įsipareigoja:

4.1.1. per 10 (dešimt) kalendorinių dienų nuo Sutarties pasirašymo perduoti Nuomininkui Sutarties 1.1 papunktyje nurodytą turtą pagal turto perdavimo ir priėmimo aktą;

4.1.2. pasibaigus Sutarties galiojimo terminui arba Sutartį nutraukus prieš terminą, priimti iš Nuomininko Turtą.

4.2. Nuomotojas turi teisę Sutarties galiojimo laikotarpiu tikrinti išnuomotą Turtą.

4.3. Nuomininkas įsipareigoja:

4.3.1. naudoti Turtą pagal paskirtį, ir vykdyti veiklą nurodytą Sutarties 1.2 papunktyje, vadovautis nustatytais šios paskirties Turto priežiūros, priešgaisrinės saugos ir sanitariniais reikalavimais, užtikrinti jo gerą būklę (atsižvelgiant į normalų nusidėvėjimą), saugoti Turtą nuo sugadinimo, ir sunaikinimo;

4.3.2. per 15 (penkiolika) kalendorinių dienų nuo priėmimo ir perdavimo akto pasirašymo įregistruoti nuomos sutartį valstybės įmonėje Registrų centre;

4.3.3. per 10 (dešimt) kalendorinių dienų nuo Sutarties pasirašymo priimti Sutarties 1.1 papunktyje nurodytą turtą pagal turto perdavimo ir priėmimo aktą;

4.3.4. laiku mokėti Sutartyje nustatytą nuomos mokestį ir kitas pagal Sutartį priklausančias įmokas ir mokesčius;

4.3.5. sudaryti Nuomotojui sąlygas tikrinti nuomojamo Turto būklę;

4.3.6. savo lėšomis atlikti einamąjį patalpų remontą;

4.3.7. pasibaigus Sutarties galiojimo terminui arba Sutartį nutraukus prieš terminą, perduoti Turtą pagal turto perdavimo ir priėmimo aktą tvarkingą, tokios pat būklės, kokios jis perduotas Nuomininkui, atsižvelgdamas į fizinį turto nusidėvėjimą, su visais padarytais pertvarkymais, kurių negalima atskirti nepadarant žalos turtui; Nuomininkui neatlyginamos turto pagerinimo išlaidos, todėl Nuomininkas, pasibaigus Sutarčiai ar ją nutraukus, neturi teisės reikalauti kompensacijos už Turto pagerinimą.

4.4. Nuo Turto priėmimo ir perdavimo akto pasirašymo momento iki faktiško Turto grąžinimo momento pasibaigus sutarties terminui ar nutraukus sutartį prieš terminą visa Turto sunaikinimo rizika ir atsakomybė tenka Nuomininkui;

4.5. Nuomininkas neturi teisės įkeisti Turto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų turto nuomos teisių.

4.6. Sutartis nesuteikia Nuomininkui teisės nuomojamo turto adresu registruoti klientų ar kitų susijusių asmenų buveinių.

4.7. Nuomininkui draudžiama be rašytinio Nuomotojo sutikimo subnuomoti turtą arba kitaip leisti kitiems asmenims juo naudotis, atlikti statinio kapitalinio remonto ar rekonstravimo darbus. Nuomininkas turi teisę be išankstinio nuomotojo sutikimo savo lėšomis atlikti turto pertvarkymus, reikalingus tam, kad turtą būtų galima naudoti pagal paskirtį, nurodytą Sutarties 1.2 papunktyje, su sąlyga, kad tokie pertvarkymai nesusiję su statinio rekonstravimu ar kapitaliniu remontu, kaip jie apibrėžti Lietuvos Respublikos statybos įstatyme.

**V. ŠALIŲ ATSAKOMYBĖ**

5.1. Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti Nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.

5.2. Delspinigių sumokėjimas neatleidžia nuomininko nuo pagrindinės prievolės įvykdymo.

5.3. Už Turto pabloginimą Nuomininkas atsako Lietuvos Respublikos civiliniame kodekse nustatyta tvarka.

**VI. SUTARTIES GALIOJIMAS, ATNAUJINIMAS, PAKEITIMAS IR PASIBAIGIMAS**

6.1. Ši Sutartis įsigalioja jos pasirašymo dieną ir galioja iki visiškai ir tinkamai įvykdomi Sutartyje nustatyti įsipareigojimai arba Sutartis nutraukiama Sutartyje ir (ar) teisės aktuose nustatyta tvarka.

6.2. Nuomininkas, per visą nuomos terminą laikęsis savo įsipareigojimų pagal Sutartį, nuomos terminui pasibaigus turės pirmenybės teisę prieš kitus asmenis sudaryti naują turto nuomos sutartį papildomam terminui. Nuomotojas privalo užtikrinti, kad turto nuomos sutarties atnaujinimo atveju nuomos trukmė nebūtų ilgesnė kaip 10 metų.

6.3. Visi Sutartis pakeitimai, papildymai ir priedai galioja, jeigu jie sudaryti raštu ir pasirašyti Sutarties šalių.

6.4. Ši Sutartis pasibaigia arba gali būti nutraukta:

6.4.1. pasibaigus nuomos terminui;

6.4.2. šalių susitarimu;

6.4.3. kitais Lietuvos Respublikos civilinio kodekso nustatytais atvejais ir tvarka;

6.4.4. Lietuvos Respublikos civilinio kodekso nustatyta tvarka, kai išnuomoto turto reikia savivaldybės funkcijoms atlikti arba kai vykdomas šio turto privatizavimas.

6.5. Apie numatomą nuomos sutarties nutraukimą prieš terminą turi įspėti viena šalis kitą šalį ne vėliau kaip prieš vieną mėnesį.

**VII. BAIGIAMOSIOS NUOSTATOS**

7.1. Bet koks ginčas, kylantis iš Sutarties ar susijęs su Sutartimi, kuris neišsprendžiamas derybų būdu, turi būti sprendžiamas teisme Lietuvos Respublikos įstatymų nustatyta tvarka.

7.2. Sutartis surašoma dviem egzemplioriais – po vieną kiekvienai Sutarties šaliai.

**VIII. SUTARTIES ŠALIŲ REKVIZITAI IR ADRESAI**

|  |  |
| --- | --- |
| **NUOMOTOJAS** | **NUOMININKAS** |
| **Rokiškio rajono savivaldybės administracija** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Respublikos g. 94, LT-42316 Rokiškis | (juridinio asmens pavadinimas, adresas arba fizinio asmens vardas ir pavardė, adresas) |
| Įmonės kodas 188772248 | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| A. s. Nr. LT95 7300 0100 0257 7091 | (juridinio asmens kodas arba fizinio asmens gimimo data) |
| „Swedbank“, AB, kodas 73000 | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Tel. (8 458) 71 442 | (atsisk. sąsk. Nr.) |
| El. paštas savivaldybe@post.rokiskis.lt | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Administracijos direktorius | (telefono, fakso nr.) |
| Andrius Burnickas | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Pareigos, vardas ir pavardė) |
| **\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_** |
|  A.V. | A.V. |

Savivaldybės materialiojo turto

nuomos sutarties Nr. DS-\_\_\_

priedas

**SAVIVALDYBĖS MATERIALIOJO TURTO perdavimo IR PRIĖMIMO AKTAS**

2019 m. \_\_\_\_\_\_\_\_\_\_\_ \_\_\_\_d.

Rokiškis

 Nuomotojas Rokiškio rajono savivaldybės administracija, kodas 188772248, kurio registruota buveinė Respublikos g. 94, Rokiškio m., atstovaujama administracijos direktoriaus Andriaus Burnicko, veikiančio pagal veikiančio pagal 2015 m. lapkričio 27 d. Rokiškio rajono savivaldybės tarybos sprendimu Nr. TS-236 patvirtintus Rokiškio rajono savivaldybės administracijos nuostatus ir Nuomininkas **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** kodas \_\_\_\_\_\_\_\_\_\_\_\_\_\_, kurio registruota buveinė \_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

remdamiesi 2019 m. \_\_\_\_\_\_\_\_\_\_\_ d. sudaryta Savivaldybės materialiojo turto nuomos sutartimi Nr. DS-\_\_\_\_ ,

perduoda ir priima savivaldybės materialųjį turtą 21,47 kv. m bendro ploto patalpas Nr.1-6, Nr.1-7 ir Nr. 1-5, esančias administraciniame pastate (unikalus Nr. 7396-2011-7019, bendras pastato plotas 298,83 kv. m) Stoties g. 4, Panemunėlio glž. st., Panemunėlio sen., Rokiškio r. sav.

Turto būklė perdavimo metu: patalpų sienos ir lubos tinkuotos, dažytos. Grindys klijuotos plytelėmis, durys skardintos. Artimiausiu metu medinis langas bus pakeistas plastikiniu. Bendras patalpų stovis geras.

PRIDEDAMA: vaizdinė medžiaga.

**Perdavė Priėmė**

Administracijos direktorius \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (nuomininko ar jo atstovo pareigų pavadinimas)

Andrius Burnickas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas ir pavardė

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)                                              (parašas)                                              A.V. A.V.